ผู้ถือหุ้น GLOCON ไฟเขียว “ล้างขาดทุนสะสม” ลุ้นปันผลปี 66 ตามแผน
ผู้ถือหุ้น GLOCON ไฟเขียวลดทุนชดเชยส่วนต่ำมูลค่าหุ้น-ล้างขาดทุนสะสม เดินหน้าเตรียมจ่ายเงินปันผลตามแผนภายในปี 66
ผู้ถือหุ้น GLOCON ไฟเขียวลดทุนชดเชยส่วนต่ำมูลค่าหุ้น-ล้างขาดทุนสะสม เดินหน้าเตรียมจ่ายเงินปันผลตามแผนภายในปี 66
9 ก.ย. 2565

นางทิพยสุดา ถาวรามร ประธานกรรมการ บริษัท โกลบอล คอนซูเมอร์ จำกัด (มหาชน) หรือ GLOCON พร้อมด้วย นางสาวหลุยส์ เตชะอุบล ประธานกรรมการบริหาร, นายนพพร ภัทรรุจี ประธานเจ้าหน้าที่บริหาร, นางสุพร วัธนเวคิน รองประธานกรรมการ พร้อมด้วยกรรมการและผู้บริหารบริษัท ร่วมจัดประชุมวิสามัญผู้ถือหุ้น ครั้งที่ 1/2565 ผ่านสื่ออิเล็กทรอนิกส์ (E-AGM)
โดยที่ประชุมได้มีมติเห็นชอบการลดทุนจดทะเบียนของบริษัทจาก 3,643,217,764 บาท เหลือ 3,595,433,240 บาท โดยการตัดหุ้นสามัญที่ยังไม่ได้จำหน่ายออกจำนวน 47,784,524 หุ้น มูลค่าหุ้นที่ตราไว้หุ้นละ 1 บาท พร้อมไฟเขียวลดทุนจดทะเบียนชำระแล้วด้วยวิธีการลดมูลค่าหุ้นที่ตราไว้จากหุ้นละ 1.00 บาท เป็นหุ้นละ 0.50 บาท เพื่อนำมาชดเชยส่วนต่ำมูลค่าหุ้น และชดเชยผลขาดทุนสะสม
ทั้งนี้ บริษัทฯตั้งเป้าดำเนินการล้างขาดทุนสะสมให้แล้วเสร็จภายในไตรมาส 4/2565 เพื่อให้สามารถจ่ายเงินปันผลกับผู้ถือหุ้นได้ตามแผนภายในปี 2566 ซึ่งนับเป็นการจ่ายเงินปันผลครั้งแรกตั้งแต่นำบริษัทฯเข้าจดทะเบียนในตลาดหลักทรัพย์ฯ